
Daugavpils VaLSTSpilsētas pašvaldība

Reģ. Nr. 90000077325

Kr. Valdemāra iela 1, Daugavpils, LV-5401
Iepirkums Publisko iepirkumu likuma 9.panta noteiktajā kārtībā 
“Būvprojekta “Vienības nama ēkas pārbūve Rīgas ielā 22A, Daugavpilī” ekspertīze” izstrādei”    
identifikācijas numurs DVP 2026/21
Lēmums    
2026.gada 17.jūnijā
Pamatojoties uz Publisko iepirkumu likuma 9.panta četrpadsmito daļu informējam, ka Daugavpils valstspilsētas pašvaldības iepirkuma komisija 2025.gada 17.jūnija sēdē nolēma atzīt pretendentu SIA "Cerkazi-G", reģ.Nr. 43603063747, juridiskā adrese: Ropažu iela 14A - 52, Rīga, LV-1039, par uzvarētāju iepirkumā “Būvprojekta “Vienības nama ēkas pārbūve Rīgas ielā 22A, Daugavpilī” ekspertīze” izstrādei”, identifikācijas numurs DVP 2026/21, un piešķirt līguma slēgšanas tiesības par summu EUR 5560,00 bez PVN (pieci tūkstoši pieci simti sešdesmit euro un nulle centi bez PVN).

Piedāvājuma izvēles kritērijs ir normatīvo aktu un iepirkuma nolikuma prasībām atbilstošs saimnieciski visizdevīgākais piedāvājums, kuru noteic ņemot vērā nolikuma 69.punktā noteiktus kritērijus.


Piedāvājumus Iepirkumā ir iesnieguši šādi pretendenti un piedāvā šādas cenas:

	Pretendents
	Iesniegšanas datums un laiks
	Cena bez PVN
	Finanšu piedāvājums

	AZ service SIA 
	01.06.2026 plkst. 09:38
	EUR 6200.0


	EUR 6200.0



	"Baltex Group" SIA 
	29.05.2026 plkst. 11:27
	EUR 6868.0


	EUR 6868.0



	"Cerkazi-G" SIA 
	26.05.2026 plkst. 10:08
	EUR 5560.0


	EUR 5560.0



	"Fortum" SIA 
	01.06.2026 plkst. 09:40
	EUR 14611.0


	EUR 14611.0



	"LBS-Konsultants" SIA 
	29.05.2026 plkst. 16:55
	EUR 7974.0


	EUR 7974.0



	SIA "AR Structural Solutions" 
	29.05.2026 plkst. 12:23
	EUR 5300.0


	EUR 5300.0




1.Aritmētisko kļūdu pārbaude iesniegtajos piedāvājumos.

Iepirkumu komisija veic aritmētisko kļūdu pārbaudi pretendentu AZ service SIA, "Baltex Group" SIA, "Cerkazi-G" SIA, "Fortum" SIA, "LBS-Konsultants" SIA, SIA "AR Structural Solutions"  iesniegtajos piedāvājumos un secina, ka:

AZ service SIA, "Baltex Group" SIA, "Cerkazi-G" SIA, "Fortum" SIA, "LBS-Konsultants" SIA, SIA "AR Structural Solutions"

piedāvājumos aritmētiskās kļūdas nav konstatētas.

Komisija nolēma: 

Pretendentu iesniegtos piedāvājumus nodot tālākai vērtēšanai.

2. Par SIA "AR Structural Solutions" piedāvājumu.

Attiecībā uz pretendentu “AR Structural Solutions” SIA piedāvājumu, Iepirkuma komisija secina sekojošo.

[1]

Atbilstoši Iepirkuma nolikuma 60.3.punktam, ir izvirzītas šādas prasības:

	60.3.
	Pretendentam ir jāizpilda šādas minimālās kvalifikācijas prasības:

Trijos iepriekšējos gados (2025., 2024., 2023.gadā un 2026.gads līdz piedāvājumu iesniegšanai) vai īsākā laika periodā, ja pretendents ir dibināts vēlāk, pretendentam ir ģenerāluzņēmēja pieredze būvprojektu ekspertīzes pakalpojumu sniegšanā, proti, pretendents ir ieguvis pieredzi un sekmīgi īstenojis vismaz 1 (vienu) publiskas ēkas (kuras kopējā platība vismaz 10000 m2) vai III grupas ēkas būvprojekta ekspertīzi, kuras ietvaros ekspertēti vismaz būvprojekta būvkonstrukciju risinājumi, inženiertīkli, ugunsdrošības risinājumi atbilstoši ugunsdrošības pasākumu pārskata risinājumiem.

Ekspertīzes pakalpojumi ir sniegti atbilstoši normatīvo aktu prasībām un ir pienācīgi pabeigti.
	Pretendentam jāiesniedz: 

· pretendenta kvalifikācijas apraksts saskaņā ar nolikuma 3.pielikumu;

· atsauksme/-es vai cits/-i pieredzi apliecinošs/-i dokuments/-i;




Pretendenta iesniegtā piedāvājuma sastāvā (dokumentā “PRETENDENTA KVALIFIKĀCIJAS APRAKSTS”) ir sniegta tajā skaitā informācija par 3 objektiem.
Pretēji Iepirkuma nolikuma 60.3.punkta prasībām piedāvājumam nav pievienotas atsauksme/-es vai cits/-i pieredzi apliecinošs/-i dokuments/-i.

Piedāvājumā iesniegtā tabula nesatur norādes vai šajos objektos SIA “AR Structural Solutions” bija ģenerāluzņēmējs ekspertīzes veikšanā un kādi piedāvājuma sastāvā esošie dokumenti to apliecina. Piedāvājumā iesniegtā tabula nesatur norādes vai šie objekti atbilst prasībai “vismaz 1 (vienu) publiskas ēkas (kuras kopējā platība vismaz 10000 m2) vai III grupas ēkas būvprojekta ekspertīzi” un kādi piedāvājuma sastāvā esošie dokumenti to apliecina. Tāpat piedāvājumā iesniegtā tabula nesatur norādes, kādi tieši dokumenti apliecina, ka šajos objektos tika ekspertēti vismaz būvprojekta būvkonstrukciju risinājumi, inženiertīkli, ugunsdrošības risinājumi atbilstoši ugunsdrošības pasākumu pārskata risinājumiem.

Atbildot uz komisijas rakstisku pieprasījumu 11.06.2026. Nr.4.-1/361 ar lūgumu sniegt skaidrojumu par minēto – pretendents atbildes vēstulei 15.06.2026. Nr.2606/01 ir pievienojis virkni dokumentu, kuri iepriekš nebija pievienoti piedāvājumam EIS sistēmā.

[2]
Atbilstoši Iepirkuma nolikuma 60.4.punktam, ir izvirzītas šādas prasības:

	60.4.
	Pakalpojuma sniegšanai pretendents piedāvā kvalificētu ekspertu grupu (vismaz šādā sastāvā), kas kopumā atbilst visām tehniskajā specifikācijā noteiktajām kvalifikācijas minimālajām prasībām un kuru vada ekspertu grupas vadītājs:

Būvprojekta ekspertīzes grupas vadītājs – sertifikāts būvprojektu ekspertīzē (Ekspertīzes III grupas būvju būvrojektiem), kurš iepriekšējos 3 (trīs) gados (2025., 2024., 2023.gadā un 2026.gads līdz piedāvājumu iesniegšanai) laikā vai īsākā laika periodā  ir ieguvis pieredzi un sekmīgi īstenojis vismaz 1 (vienu) publiskas ēkas (kuras kopējā platība vismaz 10000 m2) vai III grupas ēkas būvprojekta ekspertīzi, kuras ietvaros ekspertēti vismaz būvprojekta būvkonstrukciju risinājumi inženiertīkli, ugunsdrošības risinājumi atbilstoši ugunsdrošības pasākumu pārskata risinājumiem.
Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai (sniedzot par to attiecīgus pierādījumus).
	Pretendentam jāiesniedz:

· speciālista apliecinājums saskaņā ar nolikuma 4.pielikumu;

Pretendenta iesaistītajiem ārvalstu speciālistiem ir jābūt izsniegtām licencēm, sertifikātiem vai citiem dokumentiem attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti) un ārvalstu speciālista kvalifikācijai jāatbilst speciālista reģistrācijas valsts prasībām attiecīgo pakalpojumu sniegšanai.

Iesaistītā personāla (ekspertu) sarakstā norādīt:

1. ziņas par to, kura amata izpildei speciālists tiks piesaistīts, kā arī speciālista sertifikāta numuru (ja tāds ir);

2. informāciju par speciālista un pretendenta darba tiesiskajām attiecībām.

Būvprojekta ekspertīzes grupas vadītāja pieredzi apliecinošo objektu saraksts, norādot pasūtītāja nosaukumu, objekta nosaukumu un adresi, vai līdzvērtīgu informāciju ārvalstu objektiem, pakalpojuma izpildes gadu, pasūtītāja kontaktpesonas vārdu, uzvārdu, telefona numuru, kā arī speciālista pozīciju līguma izpildē.

Būvprojekta ekspertīzes grupas vadītāja pieredzes apliecināšanai ir jāpievieno vismaz viena pozitīva atsauksmes kopija vai cits dokuments, kas apliecina pretendenta piedāvāta būvprojekta ekspertīzes grupas vadītāja pieredzi.
Lūdzam ņemt vērā, ka atbilstoši Būvniecības valsts kontroles biroja skaidrojumiem, ar 2016.gada 1.jūliju būvekspertīzes ir tiesīgi veikt tikai Būvniecības valsts kontroles birojā sertificēti būvspeciālisti.

Pretendentam, piesaistot ārvalstu būvspeciālistus jāiesniedz apliecinājums, ka gadījumā, ja ar pretendentu tiks noslēgts iepirkuma līgums tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (ja attiecināms).


Pretendenta iesniegtā piedāvājuma sastāvā (dokumentā “SPECIĀLISTA APLIECINĀJUMS”) ir sniegta tajā skaitā šāda informācija :
1. Uzvārds 
2. Vārds 
3. Kompetenci/kvalifikāciju apliecinoša dokumenta nosaukums:  
Es, apakšā parakstījies, apliecinu, ka augstākminētā informācija ir patiesa.

Ar šo es apņemos, ja pretendentam SIA "AR Structural Solutions", reģistrācijas Nr. 43603065108 tiks piešķirtas līguma slēgšanas tiesības iepirkumā “Būvprojekta “Vienības nama ēkas pārbūve Rīgas ielā 22A, Daugavpilī” ekspertīze”, iepirkuma identifikācijas Nr. DVP 2026/21, un noslēgts līgums ar pretendentu kā speciālists, kurš ir tiesīgs strādāt pie iepirkuma līguma izpildes.

Pretēji Iepirkuma nolikuma 60.4.punkta prasībām piedāvājumam nav pievienoti šādi dokumenti:
· Būvprojekta ekspertīzes grupas vadītāja pieredzi apliecinošo objektu saraksts, norādot pasūtītāja nosaukumu, objekta nosaukumu un adresi, vai līdzvērtīgu informāciju ārvalstu objektiem, pakalpojuma izpildes gadu, pasūtītāja kontaktpesonas vārdu, uzvārdu, telefona numuru, kā arī speciālista pozīciju līguma izpildē.

· vismaz viena pozitīva atsauksmes kopija vai cits dokuments, kas apliecina pretendenta piedāvāta būvprojekta ekspertīzes grupas vadītāja pieredzi.
Atbildot uz komisijas rakstisku pieprasījumu 11.06.2026. Nr.4.-1/361 ar lūgumu sniegt skaidrojumu par minēto – pretendents atbildes vēstulē 15.06.2026. Nr.2606/01 atsaucās uz dokumentiem, kuri iepriekš nebija pievienoti piedāvājumam EIS sistēmā.

[3]

Atbilstoši Iepirkuma nolikuma 15.punktam, Līguma izpildes laiks: 30 (trīsdesmit) kalendāras dienas no iepirkuma līguma parakstīšanas dienas.

Atbilstoši Iepirkuma nolikuma 60.8.punktam, pretendents iesniedz provizorisku Darbu izpildes grafiku (mēnešos) tabulas veidā, brīvā formā. Grafiks jāsagatavo ievērojot iepirkuma nolikumā noteiktos termiņus.

Atbilstoši iepirkuma nolikuma 7.pielikuma (iepirkuma līguma projekts) 5.1.2.punktam, gadījumā, ja Izpildītājs būvprojektā konstatējis kļūdas vai nepilnības un būvprojekta izstrādātājam tās ir jānovērš, Izpildītājs atkārtotu labotā būvprojekta ekspertīzi veic ne ilgāk kā 7 (septiņu) kalendāro dienu laikā no labota būvprojekta saņemšanas dienas.

Pretendenta iesniegtā piedāvājuma sastāvā (dokumentā “TEHNISKAIS PIEDĀVĀJUMS”) ir sniegta tajā skaitā šāda informācija :
	
	Darba  nosaukums
	Izpildes termiņš

	1.
	Būvprojekta saņemšana
	-

	2.
	Pirmreizējā piezīmes
	2 nedēļas jeb 10 darba dienas no būvprojekta saņemšanas.

	3.
	Koriģētā būvprojekta saņemšana
	-

	4.
	Ekspertīzes atzinums
	2 nedēļas jeb 10 darba dienas no  koriģētā būvprojekta saņemšanas.


Atbildot uz komisijas rakstisku pieprasījumu 11.06.2026. Nr.4.-1/361 ar lūgumu sniegt skaidrojumu par minēto – pretendents atbildes vēstulē 15.06.2026. Nr.2606/01 groza Darbu izpildes grafiku kas bija pievienots piedāvājumam EIS sistēmā.

Iepirkuma nolikums ir tiesību akts, uz kuru tiek balstīta turpmākā iepirkuma procedūra un kurš līdztekus normatīvajam regulējumam (un vienlaikus tam atbilstoši) reglamentē iepirkuma procedūras norisi (sk. Augstākās tiesas Administratīvo lietu departamenta 2012.gada 17.augusta lēmums lietā Nr.SKA-850/2012); tajā ietvertie noteikumi ir saistoši ne tikai pretendentiem, bet arī pasūtītājam, attiecīgi pretendentiem ir precīzi jāievēro izvirzītas prasības, sagatavojot savu piedāvājumu, un pasūtītājam atbilstoši iepirkuma nolikumā ietvertajām prasībām pretendentu piedāvājumi ir jāizvērtē.

Apstāklis, ka pretendents ir iesniedzis neatbilstošu piedāvājumu, liecina vien par to, ka pretendents nav pievērsis pietiekamu uzmanību un rūpību sava piedāvājuma sagatavošanai atbilstoši Iepirkuma nolikumā noteiktajām prasībām, un attiecīgi arī sekas, kas saistītas ar šāda piedāvājuma vērtēšanu, ir jāuzņemas vienīgi pašam pretendentam.

Atbilstoši Iepirkumu uzraudzības biroja Iesniegumu izskatīšanas komisijas 2013.gada 8.aprīļa lēmumam Nr.4-1.2/13-123, pretendenta pienākums ir sagatavot un iesniegt piedāvājumu atbilstoši iepirkuma procedūras dokumentos izvirzītajām prasībām un pats pretendents uzņemas atbildību par piedāvājumā norādīto informāciju. Turklāt paša pretendenta ziņā arī ir tas, kādā veidā tiek sagatavots piedāvājums un kāda informācija tajā tiek ietverta. Gadījumā, ja pretendents piedāvājumā ir iekļāvis iepirkumu procedūras dokumentu prasībām neatbilstošu informāciju vai šādu informāciju nav sniedzis vispār, tad pretendents ar vēlāk sniegtu informāciju (dokumentiem) nevar apliecināt atbilstību iepirkuma procedūras dokumentos izvirzītajām prasībām, jo pretendenti pēc piedāvājuma iesniegšanas termiņa beigām nedrīkst grozīt vai mainīt piedāvājumā ietverto informāciju, kā arī papildināt ar informāciju, kura nav sniegta vispār.

Atbilstoši Iepirkumu uzraudzības biroja Iesniegumu izskatīšanas komisijas 2013.gada 29.aprīlļa lēmumam Nr.4-1.2/13-146, pretendentam saskaņā ar Publisko iepirkumu likuma regulējumu tika dots atbilstošs laika periods tā piedāvājuma sagatavošanai un iesniegšanai un iesniegumu izskatīšanas komisijas ieskatā nav pieļaujama situācija, ka, neskatoties uz iepirkuma komisijas konstatēto neatbilstību, iesniedzēja piedāvājums tiktu atzīts par atbilstošu Nolikuma prasībām.

08.06.2015. lēmumā Nr.4-1.2/15-146/2 Iepirkumu uzraudzības biroja Iesniegumu izskatīšanas komisijas norāda, ka piedāvājumam jāatbilst visām iepirkuma procedūras dokumentos izvirzītajām prasībām un nav pieļaujamas atkāpes, savukārt pasūtītājam ir jānoraida šīm prasībām neatbilstoši piedāvājumi, tādējādi nodrošinot Publisko iepirkumu likuma 2.panta 2.punktā noteiktā vienlīdzīgas un taisnīgas attieksmes principa ievērošanu attiecībā uz tiem pretendentiem, kuru piedāvājumi ir sagatavoti atbilstoši visām prasībām.


Iepirkuma nolikuma 41.punkts nosaka: “Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu”. 

Pamatojoties uz Publisko iepirkumu likuma 2.panta 2.punktu, Iepirkuma nolikuma 41.punktu, 60.3.punktu, 60.4.punktu, 60.8.punktu, 

Komisija nolēma:

noraidīt pretendenta “AR Structural Solutions” SIA iesniegto piedāvājumu kā neatbilstošu Iepirkuma nolikuma 60.3.punkta, 60.4.punkta un 60.8.punkta prasībām.

3.Specifikācijas atbilstības pārbaude.

Iepirkuma komisija pārbauda pretendentu AZ service SIA, "Baltex Group" SIA, "Cerkazi-G" SIA, "Fortum" SIA, "LBS-Konsultants" SIA iesniegto piedāvājumu atbilstību pasūtītāja tehniskās specifikācijas prasībām. 

Komisijas locekle – Daugavpils valstspilsētas pašvaldības iestādes “Daugavpils pašvaldības centrālā pārvalde” Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas būvinženiere – informē, ka pretendentu AZ service SIA, "Baltex Group" SIA, "Cerkazi-G" SIA, "Fortum" SIA, "LBS-Konsultants" SIA iesniegtie piedāvājumi atbilst pasūtītāja specifikācijas prasībām.

Komisija nolēma:

1.  AZ service SIA, "Baltex Group" SIA, "Cerkazi-G" SIA, "Fortum" SIA, "LBS-Konsultants" SIA iesniegtie piedāvājumi atbilst pasūtītāja specifikācijas prasībām.

2. Nodot tālākai vērtēšanai AZ service SIA, "Baltex Group" SIA, "Cerkazi-G" SIA, "Fortum" SIA, "LBS-Konsultants" SIA iesniegtos piedāvājumus.

4.Atbilstības kvalifikācijas prasībām pārbaude.

Atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16.punktam, Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

Atbilstoši Iepirkuma nolikuma 69.punktam, Piedāvājuma izvēles kritērijs ir normatīvo aktu un Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu.
Iepirkumu komisija secina, ka pretendentu iesniegtās cenas ir šādas:

	Pretendents
	Iesniegšanas datums un laiks
	Cena bez PVN
	Finanšu piedāvājums

	AZ service SIA 
	01.06.2026 plkst. 09:38
	EUR 6200.0


	EUR 6200.0



	"Baltex Group" SIA 
	29.05.2026 plkst. 11:27
	EUR 6868.0


	EUR 6868.0



	"Cerkazi-G" SIA 
	26.05.2026 plkst. 10:08
	EUR 5560.0


	EUR 5560.0



	"Fortum" SIA 
	01.06.2026 plkst. 09:40
	EUR 14611.0


	EUR 14611.0



	"LBS-Konsultants" SIA 
	29.05.2026 plkst. 16:55
	EUR 7974.0


	EUR 7974.0



	SIA "AR Structural Solutions" 
	29.05.2026 plkst. 12:23
	Noraidīts 
	Noraidīts 


Komisija secina, ka viszemākā cena ir "Cerkazi-G" SIA.
Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. 
Iepirkuma komisija veic pretendenta "Cerkazi-G" SIA kvalifikācijas atbilstības pārbaudi un secina, ka pretendents "Cerkazi-G" SIA atbilst kvalifikācijas prasībām.

Iepirkuma komisija nolēma: 

Pretendents, kurš atbilst kvalifikācijas prasībām un kuram būtu piešķiramas līguma slēgšanas tiesības iepirkumā DVP 2026/21 “Būvprojekta “Vienības nama ēkas pārbūve Rīgas ielā 22A, Daugavpilī” ekspertīze” izstrādei” ir "Cerkazi-G" SIA.
5. Izslēgšanas nosacījumu pārbaude un Lēmuma pieņemšana

Komisija veikusi pārbaudi Atbilstoši Publisko iepirkumu likuma 42. pantam, tostarp, tika pieprasītas un iegūtas izziņas no Elektronisko iepirkumu sistēmas (www.eis.gov.lv.), kā arī pretendentam tika nosūtīts pieprasījums par ārvalstī reģistrētajām personām un ir saņemta pieprasīta informācija. 

Iepirkuma komisijas priekšsēdētājas vietniece informē, ka atbilstoši iegūtai informācijai, attiecībā uz pārbaudāmajām personām nepastāv Publisko iepirkumu likumā paredzētie izslēgšanas noteikumi. Iepirkumu komisija ir pārbaudījusi pārbaudāmās personas arī Starptautisko un Latvijas Republikas nacionālo sankciju likumā noteiktajā kārtībā. Atbilstoši iegūtai informācijai, attiecībā uz pārbaudāmajām personām nepastāv Publisko iepirkumu likumā paredzētie izslēgšanas noteikumi. Pamatojoties uz veikto pārbaudi un Iepirkuma nolikumā 69.punktā paredzēto vērtēšanas kritēriju, pamatojoties uz Publisko iepirkumu likuma 9.panta trīspadsmito daļu, četrpadsmito un piecpadsmito daļu, nolemj:

1. atzīt SIA "Cerkazi-G", reģ.Nr. 43603063747, juridiskā adrese: Ropažu iela 14A - 52, Rīga, LV-1039, par uzvarētāju iepirkumā “Būvprojekta “Vienības nama ēkas pārbūve Rīgas ielā 22A, Daugavpilī” ekspertīze” izstrādei”, identifikācijas numurs DVP 2026/21, un piešķirt līguma slēgšanas tiesības par summu EUR 5560,00 bez PVN (pieci tūkstoši pieci simti sešdesmit euro un nulle centi bez PVN).

2. paziņot pretendentiem par iepirkuma rezultātiem;

3. normatīvajos aktos noteiktajā kārtībā un termiņā iesniegt publicēšanai Iepirkumu uzraudzības biroja mājas lapā www.iub.gov.lv paziņojumu par noslēgto līgumu un publicēt pircēja profilā www.eis.gov.lv doto lēmumu un līguma tekstu.

Iepirkuma komisija

